

 **UUDENKAUPUNGIN TIEDOTE**

# **KAUPUNKI VARHAISKASVATUKSEN**

 Kasvun ja oppimisen palvelut **ASIAKASPERHEILLE**

 Varhaiskasvatuspalvelut

**VARHAISKASVATUKSEN ASIAKASMAKSUJEN MÄÄRÄYTYMINEN 1.8.2025**

Varhaiskasvatuksen asiakasmaksut 1.8.2025 alkaen perus- tuvat lakiin varhaiskasvatuksen asiakasmaksuista (1503/2016). Asiakasmaksut lasketaan prosenttiosuutena perheen bruttotuloista. Korkein maksu on perheen nuorimmasta lapsesta 311 €/kk, toisesta lapsesta 40 % (enintään 124 €/kk) ja perheen muista lapsista 20 % (enintään 62 €/kk) nuorimman lapsen kokoaikaisen varhaiskasvatuksen maksusta.

## PERHEKOKO

Perheen kokoa määriteltäessä otetaan huomioon yhteista- loudessa tai avioliitonomaisissa olosuhteissa elävät henki- löt sekä heidän kanssaan samassa taloudessa elävät molempien alaikäiset lapset.

## TULOT

**Tuloina otetaan huomioon** samassa taloudessa elävän lapsen, vanhemman tai muun huoltajan sekä tämän puoli- son tai avioliitonomaisissa olosuhteissa elävän henkilön veronalaiset ansio- ja pääomatulot sekä verosta vapaat tulot. Joustava ja osittainen hoitoraha otetaan tulona huo-mioon. Palkkatuloihin lisätään lomaraha (5 %). Varhais-kasvatuksessa olevan lapsen elatusavut tai elatustuet otetaan tuloina huomioon.

Tulona ei oteta huomioon lapsilisää, vammaisetuuksista annetun lain (570/2007) mukaista etuutta, kansaneläkelain (568/2007) mukaista lapsikorotusta, opintotukilain (65/1994) mukaista opintotukea, asumistukea, tapa-turmavakuutuksen perusteella suoritettavia sairaanhoito- ja tutkimuskuluja, sotilasavustusta, rintamalisää, aikuiskoulu-tustukea, toimeentulotukena maksettavaa toimintarahaa ja matkakorvausta, Kansaneläkelaitoksen kuntoutusetuuksista ja kuntoutusrahaetuuksista annetun lain (566/2005) mukaista ylläpitokorvausta, julkisesta työvoima- ja yritys-palvelusta annetun lain (916/2012) mukaista kulukorvausta, opintojen johdosta suoritettavia apurahoja ja muita vastaa-via avustuksia, perhehoidon kustannusten korvauksia eikä lasten kotihoidon tukea.

Tulojen vähennyksenä otetaan huomioon suoritetut elatus-avut ja tosiasiallisista perhesuhteista johtuvat muut vastaavat kustannukset sekä kiinteistön luovutuksen yhteydessä määräajaksi tai elinkaudeksi pidätetty rahana suoritettava etuus (syytinki). Suoritetuista elatusavuista tulee toimittaa tosite.

**VARHAISKASVATUSMAKSUN MÄÄRITTÄMINEN TAI TARKISTAMINEN**

## Varhaiskasvatuksen alkaessa

 Asiakasmaksu määrätään varhaiskasvatuksen alkaessa

Asiakasmaksu määrätään varhaiskasvatuksen alkaessa esi- tettyjen tositteiden perusteella toistaiseksi. Mikäli tositteet puuttuvat tai asiakas antaa luvan, määrätään maksuksi hoitoajan mukainen korkein maksu.

## Varhaiskasvatusmaksun muutokset

Perheellä on velvollisuus ilmoittaa asiakasmaksun tarkistamista varten

* mikäli perheen tulot olennaisesti muuttuvat
* mikäli perheen koko muuttuu
* varhaiskasvatuksen asiakasmaksu tarkistetaan siitä kuukaudesta alkaen, jonka aikana uudet tiedot on toimitettu

Jos maksun määräämistä koskeva päätös on perustunut asiakkaan antamiin virheellisiin tietoihin, kaupungilla on oikeus oikaista maksu takautuvasti enintään vuoden ajalta

Asiakasmaksu tarkistetaan myös, mikäli voimassa olevat säädökset tai päätökset muuttuvat

Tiedot perheen tuloissa tai koossa tapahtuvista muutoksista, osoit-teen- ja nimenmuutokset sekä huoltajan vapaamuotoiset maksu-alennusanomukset on toimitettava varhaiskasvatuksen toimistoon.

Uudenkaupungin kaupungin varhaiskasvatuksella on mahdollisuus tarkistaa KELAn tietojärjestelmästä asiakkaan etuuksien vireilläolo- ja maksutiedot ilman asiakkaan suostumusta. (Laki sosiaalihuollon asiakkaan asemasta ja oikeuksista 21 §).

## KUUKAUSIMAKSU

Asiakasmaksu laskutetaan kuukausimaksuna enintään yhdeltä-toista (11) kalenterikuukaudelta toimintavuodessa (1.8. - 31.7.). Maksuton kuukausi on heinäkuu sillä edellytyksellä, että lapsen varhaiskasvatus on alkanut viimeistään edellisen vuoden elokuussa.

Asiakasmaksu lasketaan perheen yhteenlasketusta bruttotulosta.

Maksuprosentit, vähimmäis- ja enimmäisbruttotulorajat ovat seuraavat:

Perhe- Vähimmäis- maksu- Korkeimman maksun koko bruttotulo €/kk prosentti tuloraja €/kk

1. 4066 10,70 6968
2. 5245 10,70 8147
3. 5956 10,70 8858
4. 6667 10,70 9569
5. 7376 10,70 10278

Jos perheen koko on suurempi kuin 6, lisätään maksun määräämisen perusteena olevaa tulorajaa 275 eurolla kustakin seuraavasta perheen alaikäisestä lapsesta.

Jos tulot ovat pienemmät kuin vähimmäisbruttotuloraja tai jos maksu on lasta kohden vähemmän kuin 30 €, maksua ei peritä.

Voitte laskea perheenne kokoaikaisen varhaiskasvatuksen asiakasmaksun seuraavan mallin mukaan: Laskekaa perhekoko. Katsokaa vähimmäisbruttotuloraja/kk. Vähentäkää se keskimää-räisistä kuukausibruttotuloistanne. Ottakaa jäljelle jäävästä luvusta maksuprosentin (10,70) mukainen osuus = varhaiskasvatuksen asiakasmaksu.

 **VARHAISKASVATUKSESTA PERITTÄVÄT MAKSUT**

# Osa-aikainen varhaiskasvatus

**Enintään 80 tuntia/kuukausi**  peritään 60 % kokoaikaisen

(keskimäärin enint. 20 h/viikko) varhaiskasvatuksen maksusta

**Enintään 110 tuntia/kuukausi**  peritään 70 % koko-aikaisen (keskimäärin enint. 27,5 h/viikko) varhaiskasvatuksen

 maksusta

# Kokoaikainen varhaiskasvatus

## Enintään 140 tuntia/kuukausi  peritään 80 % koko-aikaisen (keskimäärin enint. 35 h/viikko) varhaiskasvatuksen

 maksusta

**Vähint. 140 tuntia/kuukausi**  peritään 100 % varhaiskasva- (keskimäärin vähint. 35 h/viikko) tuksen maksu

Koska toimintapäivien määrä varhaiskasvatuksessa vaihtelee kuukausittain, tulee varattava aika ja sen käyttö suhteuttaa kunkin kalenterikuukauden toimintapäivien määrään.

## ESIOPETUKSEEN LIITTYVÄN VARHAISKASVATUKSEN MAKSUT

Maksutonta esiopetusta annetaan koulupäivinä noin 4 tuntia päivässä. Esiopetuksen loma-aikoina (syys-, joulu- ja talviloma) lapsi voi olla varhaiskasvatuksessa tarvitsemansa ajan koko-aikaisesti varhaiskasvatusmaksun muuttumatta. Kesäajalta peri-tään varhaiskasvatusajan mukaiset maksut.

## POISSAOLOJEN VAIKUTUS VARHAISKASVATUKSEN ASIAKASMAKSUUN

Pääsääntöisesti kuukausimaksu peritään myös poissaolopäiviltä. **Jos lapsi on varhaiskasvatuksessa yhdenkin päivän kalenterikuukaudessa, peritään koko kuukauden maksu.**

Kuukausimaksun perintään liittyvät seuraavat poikkeukset:

1. jos lapsi on sairautensa vuoksi poissa varhaiskasvatuksesta kaikki kalenterikuukauden toimintapäivät, maksua ei peritä lainkaan,

1. jos lapsi on sairautensa vuoksi poissa varhaiskasvatuksesta vähintään yksitoista (11) toimintapäivää kalenterikuukau-dessa, maksuna peritään puolet kuukausimaksun määrästä,

1. jos lapsi on poissa varhaiskasvatuksesta muusta syystä kuin sairautensa vuoksi kalenterikuukauden kaikkina päivinä, maksuna peritään puolet kuukausimaksun määrästä.

1. päiviltä, joina alle 2-vuotias lapsi on poissa varhais-kasvatuksesta sairasvakuutuslain (1224/2004) 9 luvun 7 §:ssä tarkoitetun isyysrahajakson ajan, maksua ei peritä lainkaan.

Sairauspoissaoloista tulee ilmoittaa heti lapsen hoitopaikkaan ensimmäisenä sairaspäivänä. Jos lapsi on pois varhaiskasvatuk-sesta ilmoittamatta, poissaolo tulkitaan muuksi poissaoloksi.

## HYVITYS KUUKAUSIMAKSUUN PERHEPÄIVÄHOIDOSSA

Kun perhe järjestää itse perhepäivähoidossa olevan lapsen vara-hoidon perhepäivähoitajan vuosiloman, sairasloman, tasoitus-vapaan tai koulutuspäivän aikana, saa perhe vähennystä asiakasmaksuunsa ko. päivistä päiväkohtaisena alennuksena.

## VARHAISKASVATUKSEN ALKAMINEN JA PÄÄTTYMINEN

Maksu peritään varhaiskasvatuspäätöksessä vahvistetusta aloituspäivämäärästä alkaen. Lapsesta maksettu kotihoidontuki lakkaa samasta päivästä lukien. Vanhempien tulee ilmoittaa Kelaan lapsen varhaiskasvatuksen alkamisesta takaisinperinnän välttämi-seksi. Jos varhaiskasvatuspaikkaa ei oteta vastaan, voi varhais-kasvatuksen tarpeen siirtää kerran yhden kuukauden eteenpäin. Tämän jälkeen peritään puolet kuukausimaksusta ellei paikkaa ole irtisanottu.

Jos lapsen varhaiskasvatus alkaa tai päättyy kesken kalenteri-kuukauden, maksuna peritään perheelle määrätty kuukausimaksu toimintapäivien mukaan. Jos lapsen varhaiskasvatuspaikka irti-sanotaan, laskutus päättyy varhaiskasvatuksen päättymispäivään.

**Varhaiskasvatuspaikan irtisanomisilmoitukset on tehtävä Daisy-palveun kautta https://uusikaupunki.daisynet.fi/eDaisy**

## MAKSUN PERIMINEN

Kuukausittain perittävä asiakasmaksu perustuu asiakasmaksu-sopimukseen varhaiskasvatuksessa. Lapsen toteutuneita varhais-kasvatustuntien määrää seurataan kuukausittain. Mikäli toteutu-neet tunnit kahtena peräkkäisenä kalenterikuukautena ylittävät sopimuksen mukaiset tunnit, korotetaan maksu vastaamaan toisen kalenterikuukauden toteutuneiden varhaiskasvatustuntien mukaista varhaiskasvatusmaksua. Mikäli varhaiskasvatuksen toteutuneet tunnit alittavat sopimuksessa sovitut tunnit kuukaudessa, peritään maksu sopimuksen mukaisesti.

## LASKUTUS

Asiakasmaksu laskutetaan takautuvasti kerran kuukaudessa. Korjaukset laskuihin tehdään pääsääntöisesti seuraavassa laskussa. Laskutusta koskevat asiat taloussihteeri Satu Saarinen, satu.saarinen@uusikaupunki.fi, puh. 050 420 5181.

## TIEDUSTELUT

Tiedustelut varhaiskasvatuksen asiakasmaksupäätöksistä ensi-sijaisesti sähköisesti tai puhelimitse. varhaiskasvatuspalveluihin (Mörnenkatu 2, 23500 Uusikaupunki). Tapaamisesta kannattaa sopia etukäteen erikseen.

Maksupäätöksiin liittyvät tulotiedot ym. muutokset toimistosihteeri Tuula Damberg, tuula.damberg@uusikaupunki.fi, puh. 050 4205174, toimistosihteeri Jaana Haile, jaana.haile @uusikaupunki.fi, puh. 040 5641785. Varhaiskasvatuspaikat ja palveluohjaus palveluohjaaja Outi Lahti, outi.lahti @uusikaupunki.fi, puh. 050 3835653